**RURPA/ /05.03.2025**

  **DIRECTOR,** Drd.ing.ec. Relu ADAM

**ANUNȚ ORGANIZARE EXAMEN DE PROMOVARE**

În conformitate cu prevederile Hotărârii nr. 1336/2022 (actualizată) pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, Administrația Bazinală de Apă Siret **organizează examen de promovare** **în grad,** după cum urmează:

* Promovarea salariatei cu marca I014 având funcția de funcționar administrativ în cadrul serv. RURPA, din grad II la grad I.

***Condițiile de participare la examenul de promovare:***

Pentru a participa la examenul de promovare în gradul profesional imediat superior celui deținut, conform prevederilor art. 72, alin.2 din HG 1336/2022, cu modificările și completările ulterioare, respectiv:

1. să aibă cel puțin 3 ani vechime în gradul profesional al funcției publice din care promovează;
2. să fi obţinut calificativul «foarte bine» la evaluarea performanţelor profesionale individuale cel puţin de două ori în ultimii 3 ani în care acesta s-a aflat în activitate.

**Calendarul examenului de promovare**

* Selecția dosarelor: 17.03.2025
* Proba scrisă de promovare : 21.03.2025, ora 09.00
* Rezultate finale: 26.03.2025

***Dosarul de concurs*** se depune de către candidați, la sediul Administrației Bazinale de Apă Siret Bacău, str. Cuza Vodă nr.1, în termen de 5 de zile de la data afișării anunțului (10-14.03.2025) și trebuie să conțină în mod obligatoriu documentele care fac dovada îndeplinirii condițiilor prevăzute la art. 72, alin.3 din HG 1336/2022, cu modificările și completările ulterioare, respectiv :

* 1. cerere de înscriere;
	2. adeverinţe eliberate de angajatori din care să reiasă vechimea în gradul sau treapta profesională din care promovează;
	3. copii ale rapoartelor de evaluare a performanţelor profesionale din ultimii 3 ani în care s-a aflat în activitate.

Selecția dosarelor pe baza îndeplinirii condițiilor de participare se va realiza în data 17.03.2025, iar rezultatul se va afișa la sediul instituției și pe pagina de intranet în data 18.03.2025, ora 15:00.

Contestațiile cu privire la rezultatele obținute la selecția dosarelor de înscriere se depun până la data 19.03.2025 ora 14:00 la registratura unității, iar comunicarea rezultatelor la contestațiile depuse se realizează prin afișare la sediul Administrației Bazinale de Apă Siret și pe pagina de internet, la secțiunea special creată în acest scop, imediat după soluționarea contestațiilor.

Examenul de promovare în gradul profesional superior celui deținut de către personalul contractual constă în susținerea unei probe scrise.

La proba scrisă din 21.03.2025, ora 09.00 pot participa doar candidații care sunt declarați „admis” la selecția dosarelor. În cadrul examenului de promovare, lucrarea elaborată de candidat poate fi notată cu un punctaj de maxim 100 puncte, iar punctajul minim de promovare este de 50 puncte.

Candidații nemulțumiți de rezultatul obținut la proba scrisă afișat în data de 24.03.2025 pot depune contestație până pe data 25.03.2025 ora 14:00, sub sancțiunea decăderii din cest drept.

**Bibliografia examenului de promovare**

\*\*\*Drept administrativ general - Suport de curs

Legea nr. 554/2004, Legea contenciosului administrativ, cu modificările ulterioare

Legea nr. 22/1969, Gestionarea bunurilor agenților economici

Legea nr. 571/2003,Codul Fiscal, cu modificările ulterioare

Legea nr. 53/2003, Codul Muncii, cu modificările ulterioare

O.U. nr. 73/2005 pentru modificarea si completarea O.U. nr.107/2002 privind înființarea Administrației Naționale Apele Române

Legea nr. 107/1996, Legea Apelor, cu modificările ulterioare

**Tematica examenului de promovare**

1. Drept administrativ general
2. Dreptul muncii și securității sociale
3. Dezvoltare durabila și protecția mediului
4. Tehnici si metode ale adoptării deciziei publice
5. Contracte civile și comerciale
6. Elemente de statistică socială și analiză economică
7. Contabilitatea instituțiilor publice
8. Gestionarea bunurilor agenților economici
9. Contractul Colectiv de Muncă

**ȘEF SERVICIU RURPA,**

**Ing. Ioan TĂNASĂ**

**Secretarul comisiei de examinare,**

**ec. Roxana MARCU**